**ELŐTERJESZTÉS**

Bonyhád Város Önkormányzata Képviselő- testületének 2019. augusztus 29-i

rendes/rendkívüli testületi ülésére

|  |  |
| --- | --- |
| Tárgy: | A Mikes u. 6. szám alatti önkormányzati tulajdonú épület bontása |
| Előterjesztő: | Filóné Ferencz Ibolya polgármester |
| Előterjesztést készítette: | Réger Balázs hatósági osztályvezető |
| Előterjesztés száma: | 135. sz. |
| Előzetesen tárgyalja: | Pénzügyi Ellenőrző és Gazdasági Bizottság,Humán Bizottság |
| Az előterjesztés a jogszabályi feltételeknek megfelel: | dr. Puskásné dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Dr. Égi Csaba alpolgármester |

**Tisztelt Képviselő-testület!**

Bonyhád Város Önkormányzata tulajdonában lévő, Mikes u. 6. fszt.1., fszt.2., fszt.3. fszt.4. szám alatti, az önkormányzati lakások, helyiségek bérletéről és elidegenítéséről, a lakások bérleti díjáról, valamint a lakbértámogatás szabályairól szóló 7/2016. (IV.22.) önkormányzati rendelete 1. melléklete szerint szociális önkormányzati bérlakásként nyilvántartott 21m2, 43m2, 38m2 és 50 m2 alapterületű lakások állapota rendkívül leromlott. A lakások komfort nélküliek: nincsenek közművesítve, nincsenek ellátva egyedi fűtési móddal, az ingatlan aláázott, a falak nedvesek, a födém leszakadt, a nyílászárók nem zárhatók. Az épület teljes körű felújítására lenne szükség, ennek becsült összege, más önkormányzati tulajdonú lakások felújításával összevetve 150.000 Ft/m2, amely aránytalanul nagy terhet jelentene az önkormányzat számára. A Mikes u. 6. szám alatt lakók közül az érvényes bérleti szerződéssel rendelkező és a jogcím nélkül tartózkodó, valamennyi bérlő elhelyezéséről az önkormányzat Humán Bizottsága – átruházott hatáskörében eljárva - gondoskodott. Mindezeket figyelembe véve, valamint tekintettel arra, hogy jogszabályi akadály nincsen, javasolt az épület elbontása. A bontás elrendelését követően a lakások, a rendelet mellékletéből történő törlése is megtörténik.

Kérem a tisztelt képviselő-testületet az előterjesztés megvitatására és a határozati javaslatban foglaltak elfogadására!

**Határozati javaslat**

Bonyhád Város Önkormányzat Képviselő-testülete a Bonyhád Mikes u. 6. szám alatti, az önkormányzat tulajdonában lévő épületet elbontatja. A Képviselő-testület felhatalmazza a Polgármestert a bontási munkák megrendelésére és a legalacsonyabb árat adó vállalkozóval történő szerződéskötésra.

Határidő: Azonnal

Felelős: Filóné Ferencz Ibolya polgármester

Végrehajtásért felelős: Kozma Anikó

Bonyhád, 2019. augusztus 22.

Dr. Égi Csaba
 alpolgármester